**Atbildes uz jautājumiem**

**Eiropas Savienības kohēzijas politikas programmas 2021.–2027.gadam 4.3.2. specifiskā atbalsta mērķa “Kultūras un tūrisma lomas palielināšana ekonomiskajā attīstībā, sociālajā iekļaušanā un sociālajās inovācijās”**

**Izmantotie saīsinājumi:**

**Atlases nolikums** – Eiropas Savienības kohēzijas politikas programmas 2021.–2027.gadam 4.3.2. specifiskā atbalsta mērķa “Kultūras un tūrisma lomas palielināšana ekonomiskajā attīstībā, sociālajā iekļaušanā un sociālajās inovācijās” projektu iesniegumu atlases nolikums

**SAM 4.3.2.** - 4.3.2. specifiskais atbalsta mērķis “Kultūras un tūrisma lomas palielināšana ekonomiskajā attīstībā, sociālajā iekļaušanā un sociālajās inovācijās”

**SAM MK noteikumi** – Ministru kabineta 2024. gada 17. decembra noteikumi Nr. 889 “Eiropas Savienības kohēzijas politikas programmas 2021.–2027. gadam 4.3.2. specifiskā atbalsta mērķa “Kultūras un tūrisma lomas palielināšana ekonomiskajā attīstībā, sociālajā iekļaušanā un sociālajās inovācijās” īstenošanas noteikumi”

[**Komisijas regula Nr. 651/2014**](https://eur-lex.europa.eu/legal-content/LV/TXT/?uri=celex%3A32014R0651) – Eiropas Savienības Komisijas 2014. gada 17. jūnija regula Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (dokuments attiecas uz Eiropas Ekonomikas zonu)

**ERAF** - Eiropas Reģionālās attīstības fonds

**CFLA** – Centrālā finanšu un līgumu aģentūra

**KM –** Kultūras ministrija

**Projektu portāls** - projektu iesniegšanas portāls <https://projekti.cfla.gov.lv/Jums> (KPVIS)

Satura rādītājs

[**1.** **Vispārīgi jautājumi** 2](#_Toc202192206)

[**2.** **Darbību un izmaksu attiecināmība** 10](#_Toc202192207)

[**3.** **Projekta iesnieguma aizpildīšana un pievienojamie dokumenti** 14](#_Toc202192208)

[**4.** **Īstenošanas nosacījumi** 14](#_Toc202192209)

[**5.** **Vērtēšana un lēmumu pieņemšana** 24](#_Toc202192210)

|  |  |  |
| --- | --- | --- |
| **Nr.p.k.** | **Jautājumi** | **Atbildes** |
| 1. **Vispārīgi jautājumi**
 |
| 1.1. | SAM MK noteikumu 44.1. apakšpunkts nosaka: projektam nav saimnieciska rakstura, ja pašu ieņēmumi atbalstītajā objektā ir 50 procenti vai mazāki par 50 procentiem no kultūras jomas pakalpojumu sniedzēja gada budžeta atbalstītajā objektā. Līdz ar to jautājums, kas būtu uzskatāms par kultūras pakalpojumu sniedzēju šo MK noteikumu kontekstā: novada pašvaldība, Valsts SIA kultūras iestāde (turpmāk - SIA), sadarbības partneris, kas darbojas atbalstītajā objektā vai visi sadarbības partneri?Vai ir kāda kombinācija no iepriekš uzskaitītajiem. Vai ir vēl kas, kas pašvaldībai būtu jāievēro valsts atbalsta kontekstā? | 1. SAM MK noteikumu ietvaros komercdarbības atbalsta saņemšanas nosacījumi tiek vērtēti **objektā, kurā tiek īstenots projekts**. Attiecīgi, ja SIA objektā nesniedz kultūras pakalpojumus, tad SIA ieņēmumi nav uzskatāmi par projekta ieņēmumiem objektā. Ņemot vērā, ka objektā, visticamāk, SIA pakalpojumu turpinās piedāvāt, attiecīgi SIA ieņēmumi būtu ieskaitāmi pie kultūras ieņēmumiem konkrētajā objektā.
2. Projekta sadarbības partneru, kuri savu darbību īstenos citur novada teritorijā (ārpus objekta), ieņēmumi nav uzskatāmi par projekta ieņēmumiem atbalstītajā objektā.
3. SAM MK noteikumu [44.1.](https://likumi.lv/ta/id/357376#p44) apakšpunkta izpratnē projekta iesniedzējs uzskaita savus un projekta sadarbības partnera **ieņēmumus, kas rodas atbalstāmajā objektā**, kas aprakstītajā situācijā ir:
* ieņēmumi no SAM 4.3.2. ietvaros attīstāmiem kultūras pakalpojumiem atbalstītajā objektā;
* ieņēmumi no līgumiem objektā (tai skaitā nomas līgums ar SIA vai citu organizāciju);
* citi ieņēmumi, kas projekta iesniedzējam vai projekta sadarbības partnerim tieši veidojas atbalstāmajā objektā;
* parasti vērtē 50% ieņēmumu slieksni konkrētajā objektā, kurā tiek īstenots projekts.
1. Atkarībā no apstākļiem saredzam vairākus iespējamos scenārijus:
* Ja projekta iesniedzējs ir pašvaldība un pašvaldība ir izveidojusi iestādi, kas darbojas kultūras vai radošajā nozarē, tad ieņēmumi pašvaldībai būs no šo telpu īres vai/un no pasākumu biļetēm, ko pašvaldība (iestāde) piedāvās interesentiem pārbaudot, vai projektam nav saimnieciska rakstura attiecībā pret SAM MK noteikumu [44.1.](https://likumi.lv/ta/id/357376#p44) apakšpunktu. Ir jāuzskaita tikai projekta iesniedzēja ieņēmumi un darbības izmaksas atbalstītajā objektā. Pie šī scenārija tad arī telpas uz noteiktiem periodiem varētu izīrēt SIA kā arī citiem interesentiem.
* Ja projekta iesniedzējs ir pašvaldība un pašvaldība nav izveidojusi iestādi, kas darbojas kultūras vai radošajā nozarē, tad projekta iesniedzējs projekta īstenošanai piesaista sadarbības partneri, kura pamatdarbība ir kultūras vai radošajā nozarē, un šajā gadījumā, ja tikai sadarbības partneris īsteno projektā plānotās darbības, tad pārbaudot vai projektam nav saimnieciska rakstura attiecībā pret SAM MK noteikumu [44.1.](https://likumi.lv/ta/id/357376#p44) punktu, ir jāuzskaita sadarbības partnera ieņēmumi atbalstītajā objektā un telpas nomas izmaksas tad būtu vienas no sadarbības partnera darbības izmaksām atbalstītajā objektā.
* Ja projekta iesniedzējs ir pašvaldība un pašvaldība nav izveidojusi iestādi, kas darbojas kultūras vai radošajā nozarē, tad projekta iesniedzējs projekta īstenošanai piesaista sadarbības partneri, kura pamatdarbība ir kultūras vai radošajā nozarē un šajā gadījumā ja tikai projekta iesniedzējs īsteno projektā plānotās darbības, tad pārbaudot vai projektam nav saimnieciska rakstura attiecībā pret SAM MK noteikumu [44.1.](https://likumi.lv/ta/id/357376#p44) punktu, ir jāuzskaita tikai projekta iesniedzēja ieņēmumi un darbības izmaksas atbalstītajā objektā.
 |
| 1.2. | Vai izmaksu atšifrējuma tabula, kas būs jāpievieno iesnieguma pielikumā, jāveido katram iesniedzējam pašam vai būs vienots paraugs? | Izmaksu atšifrējumu tabulai nav parauga. To katrs projekta iesniedzējs veido saskaņā ar plānotajām izmaksām. Parasti to veido vadoties pēc budžeta pozīcijām projekta iesnieguma sadaļā “Budžeta kopsavilkums”, norādot kopsummu un tad atšifrējot un pamatojot, no kādām izmaksām budžeta pozīcija veidojas. Var pievienot arī interneta vietņu saites, kur redzamas izmaksas, piemēram, konkrētām iekārtām. Var norādīt uz noslēgtiem līgumiem. Būvdarbu izmaksām pamatojums var būt būvdarbu tāme/izmaksu aplēse. |
| 1.3. | Valsts muzejs - atvasināta publiska persona. Vai tas nozīmē, ka muzejs nevar pretendēt, jo APP ir uzsvērtas pašvaldības un augstskolas? | SAM MK noteikumu [21.1.](https://likumi.lv/ta/id/357376#p21) apakšpunkts nosaka: projekta iesniedzējs, kurš pēc projekta iesnieguma apstiprināšanas ir finansējuma saņēmējs, ir:[21.1.](https://likumi.lv/ta/id/357376#p21) biedrība, nodibinājums un cita privāto tiesību juridiska persona, valsts iestāde, atvasināta publiska persona, valsts kapitālsabiedrība vai pašvaldības kapitālsabiedrība, kuras pamatdarbība ir kultūras vai radošajā nozarē.Attiecīgi skaidrojam, ka **valsts muzejs kā projekta iesniedzējs kvalificējas** atbilstoši SAM MK noteikumos noteiktajam **projekta iesniedzēja veidam – valsts iestāde**. |
| 1.4. | Vai es pareizi saprotu, ka pašvaldība SAM 4.3.2. kontekstā tiek uztverta kā atvasināta publiska persona, kuras pamatdarbība ir kultūras vai radošajā nozarē? Un var nepiesaistīt sadarbības partneri, kas, piemēram, ir pašvaldības iestādes struktūrvienība? Vai šis kaut kā maina sadaļu par organizācijas stratēģiju? Stratēģija joprojām ir jāizstrādā kultūras pakalpojuma sniedzējam - pašvaldības iestādes struktūrvienībai? | Skaidrojam, ka **pašvaldība** kā projekta iesniedzējs **kvalificējas atbilstoši SAM MK noteikumu:*** [21.1.](https://likumi.lv/ta/id/357376#p21) apakšpunktam kā atvasināta publiska persona, ja **pašvaldība ir izveidojusi iestādi, kas darbojas kultūras vai radošajā nozarē**;
* [21.2.](https://likumi.lv/ta/id/357376#p21) apakšpunktam, ja pašvaldība nav izveidojusi iestādi, kas darbojas kultūras vai radošajā nozarē.

Atbilstoši SAM MK noteikumu [30.](https://likumi.lv/ta/id/357376#p30) punktā noteiktajam, uz projekta iesniegšanas dienu ir izstrādāta organizācijas darbības stratēģija projekta iesniedzējam vai sadarbības partnerim, **kura pamatdarbība ir kultūras vai radošajā nozarē.**Attiecīgi, ja projektu iesniedz pašvaldība par tās izveidotu kultūras iestādi, tad minētai pašvaldības **kultūras iestādei ir jābūt izstrādātai organizācijas darbības stratēģijai**.Vienlaikus sadarbības partnera piesaistes nepieciešamību lūdzam vērtēt, piemēram, atbilstoši **4.5. kritērijam,** atbilstoši kuram vērtē projekta **starpdisciplinaritāti un ekspertu vai sadarbības partneru iepriekšējo pieredzi iekļaujoša kultūras satura radīšanā**, vērtējot, vai projekta iesniegumā ir aprakstīts, vai un kādus speciālistus vai sadarbības partnerus plānots piesaistīt mērķgrupu vajadzībām atbilstoša un iekļaujoša kultūras pakalpojuma **radīšanai, ieviešanai un izvērtēšanai**. Eksperta pieredzi un atbilstību projekta vajadzībām vērtē projekta īstenotājs, balstoties izglītībā, reputācijā, līdzšinējā pieredzē un praksē, kas atbilst nacionāli un starptautiski aprobētiem profesionālās ētikas standartiem.  |
| 1.5. | Vai pareizi saprotu, ka šis ir 4.5.2. kritērijs? Un ja pašvaldības partneris ir kultūras nams, kam ir pieredze iekļaujoša kultūras satura veidošanā, tad kritērijs ir izpildīts? | Lūdzam skatīt atbildi pie jautājum Nr. 1.4.  |
| 1.6. | Ja projektu pašvaldības vārdā plāno iesniegt pašvaldības iestāde “Centrālā pārvalde”, tai kā sadarbības partneris obligāti jāpiesaista šīs pašas pašvaldības iestāde "XXX"? SAM MK noteikumu 21.2. apakšpunkts nosaka, ka, ja projekta iesniedzējs ir pašvaldība, tai nav jāpiesaista sadarbības partneris, ja pašvaldība ir izveidojusi iestādi, kas darbojas kultūras vai radošajā nozarē. | Lūdzam skatīt atbildi pie jautājum Nr. 1.4. Tāpat kopumā aicinām vērtēt plānotā kultūras pakalpojuma atbilstību visiem kvalitātes vērtēšanas kritērijiem. |
| 1.7. | Jūs akcentējat fizisko infrastruktūru, bet pieejamība ietver arī informācijas pieejamību. Digitālie rīki projekta izpratnē ir infrastruktūra? | Digitālie rīki neatbilst SAM MK noteikumu [34.4.](https://likumi.lv/ta/id/357376#p34) apakšpuntā definētai atbalstāmai darbībai “kultūras infrastruktūras attīstīšana”. Digitālo rīku attīstība ir attiecināma projekta ietvaros atbilstoši SAM MK noteikumu [37.6.](https://likumi.lv/ta/id/357376#p37) apakšpunktam  “kultūras pakalpojuma izveides izmaksas, tai skaitā materiālu, aprīkojuma un iekārtu nomas, iegādes un uzstādīšanas izmaksas un informācijas tehnoloģiju risinājumu izstrādes, iegādes, atjaunošanas un modernizēšanas izmaksas”. |
| 1.8. | Nav īsti skaidrs, vai organizācijas darbības stratēģija ir jāizstrādā par konkrētās pašvaldības iestādes/ struktūrvienības, kuras pamatdarbība ir kultūras joma, darbību vai par objektu, kurā plānotas projekta investīcijas un kultūras pakalpojumu uzlabošana/ radīšana? | SAM MK noteikumu [30.](https://likumi.lv/ta/id/357376#p30) punkts nosaka, ka projekta iesniedzējam vai sadarbības partnerim, **kura pamatdarbība ir kultūras vai radošajā nozarē**, uz projekta iesniegšanas dienu ir izstrādāta organizācijas darbības **stratēģija.** Ņemot vērā minēto, organizācijas darbības stratēģija ir izstrādāta pašvaldības kultūras iestādei, par kuras attīstību pašvaldība iesniedz projekta iesniegumu un, kas nodrošinās kultūras pakalpojumu vai piesaistītajam kultūras jomas sadarbības partnerim, kas projektā būs atbildīgs par kultūras pakalpojumu īstenošanu kultūras infrastruktūrā.Ņemot vērā to, ka projekta ietvaros jāparedz gan kultūras pakalpojuma attīstība, gan kultūras infrastruktūras attīstība, kultūras organizācijas darbības stratēģija vienlaikus arī pamato plānotos infrastruktūras attīstības darbus, līdz ar to tas ir savstarpēji saistīts. |
| 1.9. | Lūgums precizēt, kā projekta pieteikumā iespējams norādīt konkrētu ekspertu, ņemot vērā PIL nosacījumus. Jāveic tirgus izpēte? Vai cits variants?  | Konkrēti eksperti jānorāda, lai izpildītu **4.5. kritēriju,** kurā vērtē projekta **starpdisciplinaritāti un ekspertu vai sadarbības partneru iepriekšējo pieredzi iekļaujoša kultūras satura radīšanā**, vērtējot, vai projekta iesniegumā ir aprakstīts, vai un kādus speciālistus vai sadarbības partnerus plānots piesaistīt mērķgrupu vajadzībām atbilstoša un iekļaujoša kultūras pakalpojuma **radīšanai, ieviešanai un izvērtēšanai**. Eksperta vai sadarbības partnera pieredzi un atbilstību projekta vajadzībām vērtē projekta īstenotājs, balstoties izglītībā, reputācijā, līdzšinējā pieredzē un praksē, kas atbilst nacionāli un starptautiski aprobētiem profesionālās ētikas standartiem. Tāpat ekspertu piesaiste ir nepieciešama projekta pamatojošās dokumentācijas sagatavošanai.Projekta iesniegšanas brīdī nav jābūt zināmam visam projekta personālam un visiem pakalpojuma sniedzējiem.4.5. kritērijs paredz iespēju nepieciešamo kompetenci piesaistīt kā sadarbības partneri vai kā ekspertu uz darba līguma pamata.  |
| 1.10. | Starp mērķa grupām programmas aprakstos bija minēta arī diaspora. Vai arī tā tiek saredzēta kā viena no iespējamām mērķauditorijām? Ja jā, vai ir domāta diasporas sociāli maz aizsargātā daļa? | "Diaspora" domāta kā viena "homogēna" mērķa grupa, nav nepieciešams izdalīt tikai maz aizsargāto daļu. Bet, ja to darīsiet (izdalīsiet) - nav iebildumu. |
| 1.11. | Ja sadarbības partneris ir bibliotēka, bet projekta aktivitātes tiek plānotas bibliotēkas filiālē - vai filiāles stratēģija var būt integrēta galvenajā organizācijas (bibliotēkas) stratēģijā? Vai nepieciešams izstrādāt atsevišķu filiāles stratēģiju?  | Var abējādi, galvenais, lai var iegūt nepieciešamo informāciju. SAM 4.3.2. projekta iesniedzējs vai sadarbības partneris, kura pamatdarbība ir kultūras vai radošajā nozarē, izstrādājot organizācijas darbības stratēģiju, **par pamatu var ņemt jau esošu organizācijas darbības stratēģiju vai plānu**, nepieciešamības gadījumā to papildinot ar SAM 4.3.2. projektu iesniegumu vērtēšanai nepieciešamo informāciju.  |
| 1.12. | Vai nodibinājumam jābūt 5 % pašu finansējumam? | Projekta finansējuma attiecība ir 85 % ERAF finansējums, 15 % projekta iesniedzēja līdzfinansējums. Projekta iesniedzēja līdzfinansējums var būt arī lielāks, bet noteikti ne mazāks par 15 %.Atbilstoši SAM MK noteikumu [20.](https://likumi.lv/ta/id/357376#p20) punktam, sadarbības iestāde, ja tai ir pieejami valsts budžeta līdzekļi, izvērtējot plānotā avansa apmēru, tā pamatojumu, pamatojoties uz finansējuma saņēmēja rakstisku avansa pieprasījumu, var piešķirt finansējuma saņēmējam, avansu pēc līguma/vienošanās par projekta īstenošanu noslēgšanas. Finansējuma saņēmējam avansu var piešķirt līdz 50 procentiem no projektam piešķirtā ERAF finansējuma un valsts budžeta līdzfinansējuma kopsummas, ja tas paredzēts projektā, ievērojot, ka avansu var izmaksāt vairākos maksājumos un avansa un  starpposma maksājumu kopsumma biedrībai un nodibinājumam nepārsniedz 95 % no projektam piešķirtā ERAF un valsts budžeta finansējuma kopsummas. Atlikušie 5 % biedrībai jāpriekšfinansē, kamēr tiek saņemts noslēguma maksājums.  |
| 1.13. | Kur un kad varēs saņemt klātienes konsultāciju projekta iesnieguma sagatavošanai?  | Individuālās konsultācijas tiek organizētas atsevišķi vienojoties par laiku un formātu, izmantojot *MS Teams* vai klātienē, kā arī telefoniski un rakstiski e-pastos.  |
| 1.14. | Vēlējos jautāt - ja pakalpojumu realizē noteiktai mērķgrupai šajā projektā, vai kāds cits pakalpojuma sniedzējs/iestāde/institūcija/NVO/fonds var piedāvāt pakalpojumu tiem, kas nav iekļauti projektā kā mērķgrupa. Vai šim pakalpojumam jābūt unikālam un nekur citur netiek piedāvāts - vismaz apkārtnē, kas iesniedz projektu.  | SAM 4.3.2. mērķis ir uz sociālo iekļaušanu orientēta un mērķa grupas vajadzībās balstīta kultūras piedāvājuma veidošana.Skaidrojam, ka projekta ietvaros pieļaujams radīt jaunus vai attīstīt esošus mērķa grupas/u vajadzībām pielāgotus kultūras pakalpojumus.Lai precīzāk atbildētu par cita pakalpojuma sniedzēja pakalpojuma īstenošanu nepieciešama detalizētāka informācija. |
| 1.15. | Vai nodibinājumiem tiks piemērots *de minimis* pie atbalsta piešķiršanas? | Šajā programmā nav paredzēts *de minimis* atbalsts.  |
| 1.16. | Pastāv iespēja projektu iesniegt gan no SIA, gan biedrības/nodibinājuma. Kas projekta ietvaros uzskatāms par “ideālo” iesniedzēju - SIA vai biedrība/nodibinājums? Lūdzam rekomendēt un paskaidrot atšķirību no projekta administratoru skatupunka, ņemot vērā gan projekta izvērtēšanas, gan realizācijas/uzraudzības procesu.  | Kādā organizācijas statusā iesniegt projekta iesniegumu, ir projekta iesniedzēja izvēle. Galvenais, lai tiktu nodrošināta atbilstība SAM MK noteikumu [21.](https://likumi.lv/ta/id/357376#p20) punktam. Iesniedzēja statuss nemaina projekta vērtēšanas kārtību. |
| 1.17. | Ja organizācija ir jauna un tai nav iepriekšējo gadu darbības pieredzes - kādi “pierādījumi” un apliecinājumi tiek sagaidīti, lai pamatotu organizācijas dzīvotspēju un ekonomisko ilgtspēju? Kādus dokumentus nepieciešams uzrādīt? Vai dokumenti ir jāuzrāda tikai projekta ieviešanas periodā vai ilgāk, proti, kādā plānošanas periodā tiek sagaidīti konkrēti aprēķini vai citi apliecinājumi? Vai ir kaut kā īpaši jāpamato arī citi kritēriji, piemēram, organizācijas administratīvā kapacitāte / projekta īstenošanas kapacitāte utt. vai pietiek ar darbaspēka / ekspertu piesaisti ar iepriekšēju pieredzi?  | Projekta iesniedzējam ir jāaizpilda projekta iesniegums saskaņā ar SAM MK noteikumiem un projekta iesnieguma vērtēšanas kritēriju piemērošanas metodiku. Iesniedzot projekta iesniegumu, ir jāpamato spēja īstenot projektu, tai skaitā nodrošināt līdzfinansējumu ne mazāk kā 15 % apmērā no projekta attiecināmo izmaksu kopsummas.Projektu vērtējot, tiks pārbaudīta publiski pieejamā informācija, taču informācija, kas publiski nav pieejama, ir jāpievieno projekta iesniegumam. Projekta iesniegumā ir norādāma visa informācija, kas attiecas uz projekta iesniedzēja administratīvo, īstenošanas un finanšu kapacitāti. |
| 1.18. | ⁠Projekta ietvaros ir paredzētas aktivitātes gan par maksu, gan bez maksas, iekštelpās un publiskajā ārtelpā, gan izbraukumi un digitālais saturs. Kā tiek sagaidīta apmeklētāju uzskaite un pamatojums, piemēram, par vietējo un ārzemnieku auditorijas proporciju? Tāpat arī lūgums skaidrot, ko var saukt par auditoriju, proti, vai publiskās ārtelpas apmeklētāju skaits, reģionālo norišu apmeklētāju skaits vai digitālā satura lietotāju skaits var tikt uzskaitīts un uzskatīts par sasniegto auditoriju pat tad, ja cilvēki nav fiziski apmeklējuši norišu centru?  | Apmeklējumu skaitu var noteikt, izmantojot dažādas metodes. Katram finansējuma saņēmējam jāizvēlas piemērotākā metode, ņemot vērā objekta veidu, vietu un citus objekta raksturojošos aspektus. Par iespējamām piemērojamām metodēm aicinām izmantot Kultūras ministrijas sagatavoto metodiku 14-20 plānošanas perioda darbības programmām par rādītāju izstrādes, novērtēšanas un uzskaites šeit: <https://www.km.gov.lv/lv/media/34818/download?attachment>. 5.3. sadaļā ir sniegta informācija par iespējamām apmeklējuma skaita noteikšanas metodēm un tehniskā nodrošinājuma iespējām atkarībā no objekta specifikas. |
| 1.19. | Vai pieļaujams šī projekta ievaros ielikt projekta aktivitātēs esošas iniciatīvas, kas jau ir esošs muzeja pasākums jauniešiem, bet projektā to būtu iespējams īstenot jaunā uzlabotā formātā un kvalitātē? | SAM 4.3.2. mērķis ir uz sociālo iekļaušanu orientēta un mērķa grupas vajadzībās balstīta kultūras piedāvājuma veidošana. Projekta ietvaros pieļaujams radīt jaunus vai attīstīt esošus mērķa grupas/u vajadzībām pielāgotus kultūras pakalpojumus. |
| 1. **Darbību un izmaksu attiecināmība**
 |
| 2.1. | Jautājums par SAM 4.3.2 15 % līdzfinansējumu.Vai šo summu mēs varam norādīt kā līdzfinansējumu, piemēram, darbinieku algām, kas tiek maksātas no valsts budžeta? Mēs esam valsts tiešās pārvaldes institūcija. Vai šī summa ir jāparedz, kā tiešais maksājums uz āru, īstenojot projektu? Vai šie 15 % būs jāieskaita īpašā kontā, kas paredz projekta finansējuma apriti, tad izmaksāšanu darbiniekiem kā algas apmēru utt. projekta ietvaros?Kā notiek atskaite par 15% līdzfinansējumu? Kādas ir prasības attiecībā pret to? | 1. Saskaņā ar SAM MK noteikumu [14.](https://likumi.lv/ta/id/357376#p14) punktu ERAF maksimālā finansējuma likme nepārsniedz 85 procentus no projekta kopējām attiecināmajām izmaksām. Valsts budžeta līdzfinansējums valsts iestādēm, valsts kapitālsabiedrībām un atvasinātām publiskām personām (augstskolām un zinātniskajiem institūtiem) ir 15 procenti no projekta kopējām attiecināmajām izmaksām.

Jebkurā gadījumā projekta izdevumiem jābūt ne vairāk, kā 85 % ERAF finansējums un ne mazāk kā 15 % projekta iesniedzēja līdzfinansējums. Minētā proporcija attiecas uz katru rēķinu.1. Visu plānoto attiecināmo finansējuma apjomu 100 % apmērā plāno attiecināmajiem projekta izdevumiem saskaņā ar SAM MK noteikumu [37.](https://likumi.lv/ta/id/357376#p37) punktu, tai skaitā arī projekta vadības izmaksām.

SAM MK noteikumu [37.1.](https://likumi.lv/ta/id/357376#p37) punktā noteikts, ka attiecināmas ir projekta vadības un īstenošanas personāla izmaksas, kas tieši saistītas ar projekta īstenošanu un mērķa sasniegšanu un radušās uz darba līguma pamata. Ja personāla iesaiste projektā ir nodrošināta saskaņā ar daļlaika izmaksu attiecināmības principu, attiecināma ir ne mazāka kā 30 procentu noslodze. Ja personāls ir nodarbināts nepilnu darba laiku, izmaksas nosakāmas atbilstoši nepilnā darba laika noslodzei.1. Saskaņā ar līguma/vienošanās projektā par Eiropas Savienības fonda projekta īstenošanu noteikto, uzsākot projekta īstenošanu, finansējuma saņēmējs nodrošina veikto maksājumu izsekojamību izmantojot Projektam paredzēto norēķinu kontu Valsts kasē vai ES dalībvalstī, vai Eiropas Ekonomikas zonas valstī reģistrētā kredītiestādē no kura veic un uz kuru saņem visus ar Projekta īstenošanu saistītos maksājumus. Tas attiecas arī uz līdzfinansējumu.
 |
| 2.2. | Lūdzam skaidrot atšķirību SAM MK noteikumu 37.8.5 un 37.8.6. punktos minētajiem terminiem:37.8.5. kultūras pasākumu īstenošanas izmaksas, tai skaitā materiālu, aprīkojuma un iekārtu nomas,iegādes un uzstādīšanas izmaksas;37.8.6. ar kultūras pakalpojumu izrādīšanu saistītas izmaksas? | SAM MK noteikumu [37.8.](https://likumi.lv/ta/id/357376#p37) punkts nosaka ar kultūras pakalpojumu īstenošanu saistītas izmaksas: [37.8.1.](https://likumi.lv/ta/id/357376#p37) projekta īstenošanas personāla iekšzemes komandējumu un darba braucienu izmaksas. Minētās izmaksas tiek segtas atbilstoši Finanšu ministrijas metodikai "Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas "Izaugsme un nodarbinātība" un Eiropas Savienības kohēzijas politikas programmas 2021.–2027. gadam īstenošanai";[37.8.2.](https://likumi.lv/ta/id/357376#p37) projekta īstenošanas personāla degvielas izmaksas vieglajam transportlīdzeklim un reģionālās starppilsētu nozīmes un reģionālās vietējas nozīmes sabiedriskā transporta izmaksas. Minētās izmaksas tiek segtas atbilstoši Finanšu ministrijas metodikai "Vienas vienības izmaksu standarta likmes aprēķina un piemērošanas metodika 1 km izmaksām darbības programmas "Izaugsme un nodarbinātība" un Eiropas Savienības kohēzijas politikas programmas 2021.–2027. gadam īstenošanai";[37.8.3.](https://likumi.lv/ta/id/357376#p37) transportlīdzekļu nomas un transporta pakalpojumu pirkšanas izmaksas;[37.8.4.](https://likumi.lv/ta/id/357376#p37) ārpakalpojuma izmaksas, tai skaitā ekspertu konsultāciju izmaksas, autoratlīdzības izmaksas, honorāri;[37.8.5.](https://likumi.lv/ta/id/357376#p37) kultūras pasākumu īstenošanas izmaksas, tai skaitā materiālu, aprīkojuma un iekārtu nomas, iegādes un uzstādīšanas izmaksas;[37.8.6.](https://likumi.lv/ta/id/357376#p37) ar kultūras pakalpojumu izrādīšanu saistītas izmaksas;[**37.8.5.**](https://likumi.lv/ta/id/357376#p37) **apakšpunkts** attiecas uz kultūras pasākuma īstenošanai nepieciešamajām tiešajām izmaksām – piemēram, aprīkojuma un materiālu nomu, iegādi un uzstādīšanu pasākuma norises nodrošināšanai, savukārt [**37.8.6.**](https://likumi.lv/ta/id/357376#p37) **apakšpunkts** noteikts paredzot iespēju, ka jau sagatavotam kultūras pakalpojumam nepieciešams nodrošināt, piemēram, tā mobilitāti izrādīšanai citā vietā vai citai auditorijai, tostarp transportēšanu (ja tas ir specifiskāks pakalpojums kā [37.8.3.](https://likumi.lv/ta/id/357376#p37) apakšpunktā noteiktais), pielāgošanu vai licencēšanu. Vienlaikus skaidrojam, ka piemērot šos abus apakšpunktus un izdalīt izmaksas atsevišķi nav nepieciešams, ja saredzat, ka visas pasākuma īstenošanas izmaksas var definēt atbilstoši [37.8.5.](https://likumi.lv/ta/id/357376#p37) apakšpunktam, jo mazāk sadrumstalots budžets ir arī atbalstāms no projekta īstenošanas viedokļa. 37.8.6. apakšpunkts tika definēts atsevišķi, jo MK noteikumu izstrādes brīdī ir grūti paredzēt visas izmaksas, kas var rasties kultūras pasākuma īstenošanā/izrādīšanā, attiecīgi to var piemērot gadījumos, ja nevar piemērot [37.8.5.](https://likumi.lv/ta/id/357376#p37) apakšpunktu. |
| 2.3. | Kādas, piemēram, varētu būt atbilstošās darbības, kā plānot izmaksas katrā no Budžeta kopsavilkuma budžeta pozīcijām Nr. 6.2.3. un Nr. 13.1.? | Šajā gadījumā skaidrojums ir līdzīgs kā iepriekš 2.2. sadaļā. Budžeta pozīcijā Nr. 6.2.3. varat ieplānot visas izmaksas saskaņā ar SAM MK noteikumu [37.8.5.](https://likumi.lv/ta/id/357376#p37) apakšpunktu. Gadījumos, kad piemērojams SAM MK noteikumu [37.8.6.](https://likumi.lv/ta/id/357376#p37) punkts, izmaksas paredz budžeta pozīcijā Nr. 13.1.SAM MK noteikumu [37.8.6.](https://likumi.lv/ta/id/357376#p37) apakšpunkts tika definēts atsevišķi, jo MK noteikumu izstrādes brīdī ir grūti paredzēt visas izmaksas, kas var rasties kultūras pasākuma īstenošanā/izrādīšanā, attiecīgi to var piemērot gadījumos, ja nevar piemērot [37.8.5.](https://likumi.lv/ta/id/357376#p37) apakšpunktu. |
| 2.4. | Vai projekta vadības izmaksas var paredzēt priekš sadarbības partnera? | Ja sadarbības partnera speciālisti ir projekta vadības un īstenošanas darba grupā, var paredzēt projekta vadības izmaksas. To atrunā arī sadarbības līgumā. |
| 2.5. | Tikai un vienīgi par kultūrvietu attīstību un pieejamību? | Atbilstoši SAM MK noteikumu [34.](https://likumi.lv/ta/id/357376#p34) punktam SAM 4.3.2. ietvaros ir atbalstāmas šādas darbības:* uz sociālo iekļaušanu orientētu jaunu kultūras pakalpojumu radīšana vai esošo kultūras pakalpojumu pielāgošana sociāli mazaizsargātam iedzīvotāju grupām, tostarp kultūras pakalpojumu saturiskā tvēruma paplašināšana un kultūras pakalpojumu piekļūstamības nodrošināšana;
* mērķa grupas vajadzībās balstīta kultūras piedāvājuma īstenošana, kas veicina dialogu ar sociāli mazaizsargātām sabiedrības grupām;
* profesionālo kompetenču pilnveidošana, attīstot prasmes, kas nepieciešamas kvalitatīvu, mērķauditorijas vajadzībās balstītu pakalpojumu sniegšanai;
* kultūras infrastruktūras attīstīšana un materiālu, aprīkojuma un iekārtu noma un iegāde kultūras piedāvājuma izveides nolūkos;
* projekta vadības un īstenošanas nodrošināšana;
* komunikācijas un vizuālās identitātes prasību nodrošināšanas pasākumi.

Vienlaikus SAM MK noteikumu [28.](https://likumi.lv/ta/id/357376#p28) punkts nosaka, ka projekta iesniegumā plānotie infrastruktūras attīstības darbi ir pamatoti, ja tie nepieciešami, lai īstenotu organizācijas darbības stratēģijā plānotos kultūras pakalpojumus un veicinātu līdztiesību kultūras norišu vides piekļūstamībā. |
| 2.6. | Cik detalizētiem jābūt izmaksas pamatojošiem dokumentiem, kas jāpievieno pielikumā? Cik detalizētai jābūt būvdarbu tāmei, ja nav izstrādāts būvprojekts? | Izmaksu pamatojošiem dokumentiem jāpamato Budžeta kopsavilkumā norādīto izmaksu apjomi. Pamatojums var būt cenu aptaujas, noslēgtie līgumi, citu projektu izmaksas līdzīgās pozīcijās, internetvietņu informācija par izmaksām (norāda saiti) u.c.Ja būvprojekts nav izstrādāts, ir iesniedzama plānoto būvdarbu izmaksu aplēse, lai no tās var secināt, kādi darbi un to aptuvenie apjomi ir plānoti projektā. Izmaksu aplēsi vēlams sagatavot vismaz būvdarbu kopsavilkuma tāmes detalizācijā. |
| 2.7. | Kā parādīt projektam nepieciešamā līdzfinansējuma pieejamību - vai ir jāuzrada fiziska nauda vai pietiek ar apliecinājumu/nodoma protokolu? Kāda ir sagaidāmā apliecinājuma forma, kas tiks uztverta kā nepieciešamā līdzfinansējuma garantija? | Projekta iesniegumā ir jānorāda, kā tiks nodrošināts nepieciešamais 15 % līdzfinansējums un 5 % priekšfinansējums, kamēr tiek saņemts noslēguma maksājums. |
| 2.8. | Kāda tipa izmaksas var attiecināt no jau projektā veiktajiem ieguldījumiem? Piemēram, projekta arhitekta darbs, ja līgums stājies spēkā pēc SAM MK noteikumu publicēšanas un darbs veikts gan projekta sagatavošanas periodā, gan turpinās arī tālāk - vai to var pozicionēt kā projektam jau nodrošinātā līdzfinansējuma daļu? | SAM MK noteikumu [35.](https://likumi.lv/ta/id/357376#p35) punkts nosaka, ka projekta izmaksas ir attiecināmas no šo noteikumu spēkā stāšanās dienas (20.12.2024.), ievērojot, ka projektā neiekļauj darbības, kas vienošanās vai līguma par projekta īstenošanu noslēgšanas brīdī ir pabeigtas.Jūsu gadījumā arhitekta darbs, piemēram, būvprojekta izstrāde, tiek paredzēta kā atsevišķa budžeta pozīcija Nr. 7.1.1 “Būvprojekta, būvniecības ieceres dokumentācijas, būvprojekta minimālā sastāvā, apliecinājuma kartes vai paskaidrojuma raksta izstrāde visām projektā paredzētajām darbībām”. Šīs un citas projekta izmaksas sastāv no ERAF daļas un līdzfinansējuma daļas. |
| 2.9. | Atbilstoši MK noteikumos Nr. 889 noteiktajam ERAF attiecina līdz 850 000 euro. Pašvaldības līdzfinansējums 150 000 euro, kas ir attiecināms. Pieteikumā “Finansēšanas plānā” un “Budžeta kopsavilkuma” tabulā jānorāda attiecināmās izmaksas.Esam analizējuši, cik varētu būt potenciālās projekta kopējās izmaksas. Iespējams, ka infrastruktūras sakārtošanai atbilstoši prasībām būs nepieciešams lielāks finansējums, nekā šobrīd plānotais.Kā būtu pareizāk norādīt šīs papildus izmaksas, ko pašvaldībai potenciāli nāksies piemaksāt: 1) vai tās būs jānorāda kā FS attiecināmās izmaksas ;2) kā neattiecināmās izmaksas;3) kā ārpusprojekta izmaksas?Ja “Finansēšanas plānā” tās ir jānorāda, tad kurā ailītē? Un vai “Budžeta kopsavilkuma” tabulā arī būs jānorāda? | Projekta iesniegumā jānorāda tikai attiecināmās izmaksas.Ja papildus izmaksas, kas varētu būt nepieciešamas infrastruktūras izveidei, saskaņā ar MK noteikumiem Nr. 889 ir attiecināmas, tās var likt projekta budžetā. Pašvaldības finansējumam ir jāsastāda ne mazāk, kā 15% līdzfinansējuma no projekta attiecināmajām izmaksām, taču līdzfinansējums var būt arī lielāks. Paredzot lielāku līdzfinansējumu mainīsies ERAF un pašvaldības izmaksu proporcija, kas tā var būt.Ja izmaksas nav attiecināmas, tad tās jānorāda kā ārpusprojekta izmaksas.Ja ir ārpusprojekta izmaksas, tad tās norāda tikai projekta apraksta kopsavilkumā, bet budžetā tās neliek. Ārpusprojekta izmaksas ir norādāmas arī domes lēmumā par projekta īstenošanu. |
| 1. **Projekta iesnieguma aizpildīšana un pievienojamie dokumenti**
 |
| 3.1. | Kāds projekts iegūst stratēģiski svarīga projekta statusu šajā SAM (saistībā ar komunikācijas plāna iesniegšanu) | Šajā SAM nav paredzēti stratēģiski svarīgi projekti, komunikācijas plāns nav jāiesniedz. |
| 3.2. | Vai pie projekta iesnieguma pielikumiem ir jāpievieno pašvaldības domes lēmums par līdzfinansējuma nodrošināšanu?  | Pašvaldības domes lēmums ir nepieciešams par projekta finansējumu kopumā, tai skaitā līdzfinansējumu. Lēmums nav obligāti jāpievieno projekta iesnieguma pielikumā, ja tas ir pieejams pašvaldības tīmekļvietnē. Ja pašvaldības domes lēmums nav pieejams tīmeklī, to pievieno projekta iesniegumam. |
| 3.3. | Kā un kur norādīt pasākumu vietas ārpus objekta, kurā tiek veikti ieguldījumi? Vai tikai aprakstīt projekta aprakstā vai arī tomēr jāmēģina norādīt/pievienot precīzu adresi, kadastra numuru un apzīmējumu? | Projekta iesnieguma sadaļā “Projekta īstenošanas vieta” pirmkārt norāda adresi, kurā tiks veikti ieguldījumi infrastruktūrā. Norāda arī citas projekta īstenošanas vietas (vietas, kur plānoti pasākumi), ja tās ir precīzi zināmas. Par plānotajām pasākuma vietām, kurām šobrīd nav precīzas adreses, informāciju norāda darbības vai apkašdarbības aprakstā, nosaucot vismaz pagastu vai pilsētu, kur plānoti pasākumi. |
|  | Par cik senu periodu būtu jānorāda saistītie projekti? Ja realizētie saistītie projekti ir vairāki, cik pēc skaita tos vajadzētu pievienot? | Sadaļā “Projekta saturiskā saistība ar citiem projektiem” projekta iesniedzējs sniedz informāciju par saistītajiem projektiem, ja tādi ir, norādot informāciju par citiem Eiropas Savienības (turpmāk – ES) struktūrfondu un Kohēzijas fonda 2014. — 2020. gada plānošanas perioda un ES fondu 2021. - 2027. gada plānošanas perioda specifisko atbalsta mērķa projektiem, finanšu instrumentiem un atbalsta programmām, ar kuriem saskata papildināmību/ demarkāciju. Kā arī norāda, kā tiks nodrošināta plānoto ieguldījumu norobežošana (demarkācija) no citu valsts, ārvalstu un ES finanšu atbalsta instrumentu ieguldījumiem.Var pievienot vairākus projektus, katram izveidojot atsevišķu tabulu. Konkrēts skaits nav noteikts. |
| 1. **Īstenošanas nosacījumi**
 |
| 4.1. | Jautājums par ekspertu piesaisti, kam ir pieredze sociāli iekļaujoša kultūras satura veidošanā. Vai, projektu iesniedzot, ir jānorāda konkrēts eksperts ar vārdu uzvārdu, kurš tiks piesaistīts. Vai var norādīt, ka tiks piesaistīts eksperts, nenorādot vārdu, uzvārdu, kā arī nepievienojot vienošanos ar viņu par šo pakalpojumu projekta ietvaros. To plānots darīt pēc tam, kad ir saņemts finansējums. | Atbilstoši Projekta iesnieguma vērtēšanas kritēriju piemērošanas metodikas (atlases nolikuma 2.pielikums) **4.5. kritērijam** vērtē projekta starpdisciplinaritāti un ekspertu vai sadarbības partneru iepriekšējo pieredzi iekļaujoša kultūras satura radīšanā, vērtējot, vai projekta iesniegumā ir aprakstīts, vai un **kādus speciālistus vai sadarbības partnerus** plānots piesaistīt mērķgrupu vajadzībām atbilstoša un iekļaujoša kultūras pakalpojuma radīšanai, ieviešanai un izvērtēšanai. Eksperta pieredzi un atbilstību projekta vajadzībām vērtē projekta īstenotājs, balstoties izglītībā, reputācijā, līdzšinējā pieredzē un praksē, kas atbilst nacionāli un starptautiski aprobētiem profesionālās ētikas standartiem.  Lai izvērtētu projekta iesniegumu atbilstoši 4.5. kritērijam un piešķirtu atbilstošu punktu skaitu par ekspertu vai sadarbības partneru iepriekšējo pieredzi, projekta iesniegumā jābūt norādītiem konkrētiem ekspertiem vai sadarbības partneriem, norādot, tai skaitā vārdu un uzvārdu. Sadarbības partnera gadījumā jābūt noslēgtam arī sadarbības līgumam. |
| 4.2.  | Jautājums par paredzētām aktivitātēm, vai var rakstīt, kādas aktivitātes plānots īstenot (saturiski), vai ir jānorāda arī īstenotāju vārdi un uzvārdi, ja tie tiek aicināti ārpakalpojumā? | Lai izvērtētu projekta iesniegumu atbilstoši 4.5. kritērijam un piešķirtu atbilstošu punktu skaitu par projekta starpdisciplinaritāti (sadarbības partneri vai eksperti no citām jomām) un ekspertu piesaisti ar iepriekšējo pieredzi iekļaujoša kultūras satura radīšanā, projekta iesniegumā jābūt norādītiem konkrētiem ekspertiem, norādot, tai skaitā vārdu un uzvārdu, arī gadījumā, ja eksperti tiek aicināti ārpakalpojumā.Uz projekta iesniegšanas brīdi nav jābūt zināmam pilnīgi visam projekta īstenošanas personālam, projekta iesniegumā var norādīt kvalifikācijas un pieredzes prasības, kas tiks izvirzīts projekta personālam, to piesaistot, tāpat nav jābūt zināmiem pilnīgi visiem pakalpojuma sniedzējiem.  |
| 4.3. | Ja mēs paši esam kā eksperti, vai vajadzīgs vēl kādu piesaistīt? | Ekspertu iesaiste projektā ir nepieciešama, lai izpildītu SAM 4.3.2. īstenošanas nosacījumus, ja SAM 4.3.2. īstenošanas nosacījumus var izpildīt projekta iesniedzējs pats, formāli eksperti vai sadarbības partneri nav jāpiesaista.  |
| 4.4. | Vai sadarbības partneris var būt projekta iesnieguma sagatavotājs un iesniedzējs? | Projektu iesniedz **projekta iesniedzējs**, kas pēc līguma vai vienošanās par projekta īstenošanu noslēgšanas būs finansējuma saņēmējs. Līgumu ar CFLA slēdz finansējuma saņēmējs. Sadarbību starp projekta iesniedzēju un sadarbības partneri atrunā sadarbības līgumā.Projekta iesnieguma sagatavošana ir projekta iesniedzēja ziņā, tai skaitā, tā sagatavošanu var deleģēt sadarbības partnerim, bet formāli iesniedzējs tāpat ir projekta iesniedzējs.  |
| 4.5. | Vai būtu atbalstāma informatīva materiāla par kultūras pakalpojumu izveide bukleta un digitālā formātā?  | Tā varētu būt kā viena no horizontālā principa ”Vienlīdzība, iekļaušana, nediskriminācija un pamattiesību ievērošana” īstenošanas darbībām, kas paredz, ka "tiks nodrošināta pasākuma satura piekļūstamība personām ar funkcionēšanas ierobežojumiem, izmantojot tulkošanu zīmju valodā, informāciju vieglajā valodā, subtitrēšanu, Braila druku, reāllaika transkripciju, raidījumu un pasākumu ierakstīšanu (atbilstošais HP radītājs - VINPI\_02.2.)". Vienlaikus lūdzam ņemt vērā, ka bukleta izveide pati par sevi nav uzskatāma par pakalpojumu. |
| 4.6. | No SAM MK noteikumiem izriet, ka stratēģiju iesniedz projekta iesniedzējs vai sadarbības partneris. Ja projektu iesniedz pašvaldība, tad var iesniegt pašvaldības stratēģiju, kurā iekļauts par kultūras pakalpojuma piekļūstamību un soc. iedzīvotāju grupām? Partneris būtu Kultūras nams. Papildus šim jābūt piesaistītam ekspertam ar pieredzi piekļūstamības jautājumu risināšanā?  | SAM MK noteikumu 30. punkts nosaka, ka projekta iesniedzējam vai sadarbības partnerim, **kura pamatdarbība ir kultūras vai radošajā nozarē**, uz projekta iesniegšanas dienu ir izstrādāta organizācijas darbības **stratēģija.**Attiecīgi skaidrojam, ka stratēģijā tiek izklāstīti kultūras organizācijas mērķi, attīstības virzieni, aprakstīts pakalpojumu saturs un mērķa grupu raksturojums (lūdzu skatīt detalizētāk stratēģiju izstrādes vadlīnijas). Ņemot vērā minēto, organizācijas darbības stratēģija ir izstrādāta pašvaldības kultūras iestādei, par kuras attīstību pašvaldība iesniedz projekta iesniegumu un, kas nodrošinās kultūras pakalpojumu.Atbilstoši **4.4. kritērijam** paredzēts attīstīt vides piekļūstamības risinājumus. Lai gan kritērijs neparedz obligātu ekspertu piesaisti, tomēr, ievērojot labo praksi, **projekta iesnieguma sagatavošanā** būtu pieaicināmi vides piekļūstamības eksperti. Vides piekļūstamības ekspertu iesaisti var paredzēt arī **projekta īstenošanā.** |
| 4.7. | Vai viena un tā pati organizācija var būt sadarbības partneris vairākos projektos, ja tā nav iesniedzējs?  | Nav aizliegts, bet daloties ar pieredzi no citiem konkursiem - tādiem sadarbības partneriem, kuri piedalās vienas programmas vairākos projektos, var rasties kapacitātes problēmas, piemēram, finanšu, laika vai cilvēkresursu (ekspertu) trūkums, tādēļ lūgums godīgi izvērtēt, vai apņemšanās vienlaicīgi būt vairākos projektos ir reāli īstenojama. |
| 4.8. | Vai izdevumi un ieguvumi analizējami, ja projekta apjoms ir 1 miljons vai vairāk kā 1 miljons? | Izmaksu un ieguvumu analīzi ir jāpievieno projekta iesniegumam, ja projekta kopējās attiecināmās izmaksas ir 1milj. vai vairāk, bet projektiem, kas pretendē komercdarbības atbalstam, to jāsagatavo neatkarīgi no izmaksu apjoma. |
| 4.9. | Ja projekta iesniedzējs ir biedrība (kultūras nozarē), bet objekta, kurā paredzētas investīcijas, īpašnieks ir cita biedrība - kādi īpašumtiesību vai sadarbības nosacījumi ir jāizpilda šādā gadījumā, lai nodrošinātu projekta atbilstību? | Savstarpējās saistības un sadarbības modelis tiek atrunāts sadarbības līgumā. Līguma paraugs ir pievienots CFLA mājas lapā pie atlases dokumentiem.Saskaņā ar MK noteikumu Nr. [408](https://likumi.lv/ta/id/343827-kartiba-kada-eiropas-savienibas-fondu-vadiba-iesaistitas-institucijas-nodrosina-so-fondu-ieviesanu-20212027-gada-planosanas-perioda) [3.](https://likumi.lv/ta/id/343827#p3) punktu, Finansējuma saņēmējs, saglabājot atbildību par projekta īstenošanu, mērķu sasniegšanu, izdevumu attiecināmību, kā arī maksājumu veikšanu un iepirkuma procedūras veikšanu, var projekta īstenošanā piesaistīt sadarbības partneri, kurš atbilst šādiem nosacījumiem: 3.1. atbilst prasībām, kas noteiktas normatīvajā aktā par specifiskā atbalsta mērķa īstenošanu; 3.2. iesaistās projekta īstenošanā ar tā valdījumā vai īpašumā esošo mantu, intelektuālo īpašumu, finansējumu vai cilvēkresursiem; 3.3. finansējuma saņēmējam ar sadarbības partneri nevar rasties tādas tiesiskās attiecības, no kurām izrietētu, ka šis darījums atbilst publiska iepirkuma līguma pazīmēm atbilstoši Publisko iepirkumu likumam vai Sabiedrisko pakalpojumu sniedzēju iepirkumu likumam vai ka darījumam jāpiemēro normatīvie akti par iepirkuma procedūru un tās piemērošanas kārtību pasūtītāja finansētiem projektiem.[5.](https://likumi.lv/ta/id/343827#p5) punkts nosaka: Finansējuma saņēmējs, īstenojot projektu sadarbībā ar šo noteikumu 3. punktā minēto sadarbības partneri: 5.1. slēdz sadarbības līgumu ar sadarbības partneri, ja normatīvajā aktā par specifiskā atbalsta mērķa īstenošanu nav noteikts citādi, un nodrošina, ka sadarbības partneris ievēro projekta īstenošanā izvirzītās prasības; 5.2. nedeleģē sadarbības partnerim atbildību par likuma 18. panta pirmajā daļā noteiktajiem finansējuma saņēmēja pienākumiem, kā arī maksājumu pieprasījumu iesniegšanu sadarbības iestādē. [6.](https://likumi.lv/ta/id/343827#p6) Finansējuma saņēmējs sadarbības līgumā iekļauj vismaz šādu informāciju: 6.1. sadarbības partnera pienākumi un tiesības; 6.2. sadarbības partnera finansējuma plānošana, ja attiecināms; 6.3. ar projekta īstenošanu saistīto dokumentu glabāšanas termiņš; 6.4. piešķirto finanšu līdzekļu izmaksas apturēšanas, izmaksas turpināšanas un atgūšanas kārtība; 6.5. strīdu izšķiršanas kārtība; 6.6. informācija par īpašumu vai pamatlīdzekļu juridisko piederību un projekta īstenošanas rezultātā radīto vai iegādāto vērtību piederību, kā arī to uzturēšanas un izmantošanas kārtību, ja attiecināms; 6.7. sadarbības partnera un finansējuma saņēmēja rekvizīti; 6.8. rīcība nepārvaramas varas gadījumā. |
| 4.10. | Ja pašvaldība (iestāde "Centrālā pārvalde") iesniedz 1 projektu, vai pašvaldības iestāde "Sabiedriskais centrs" var būt sadarbības partneris citā projektā?  | Viena un tā pati organizācija var būt sadarbības partneris vairākos projektos, ja projekta iesniedzēji ir atšķirīgas juridiskas personas. Tomēr vēršam uzmanību, ka sadarbības partneriem, kuri piedalās vienas programmas vairākos projektos, var rasties kapacitātes problēmas, piemēram, finanšu, laika vai cilvēkresursu (ekspertu) trūkums, tādēļ lūgums godīgi izvērtēt, vai apņemšanās vienlaicīgi būt vairākos projektos ir reāli īstenojama. |
| 4.11. | Par piekļūstamības eksperta piesaisti. Šāds eksperts nav ne pašvaldībā, ne sadarbības partneriem. Parasti projektos piesaistām ekspertus no Sustento vai Apeirona. Tomēr parasti to darām pēc projekta apstiprināšanas. Kā pareizi rīkoties šajā projektā? | Ir jāņem vērā, ka piekļūstamības risinājumi tiks skatīti projekta iesnieguma vērtēšanas procesā, līdz ar to ekspertu piesaiste jānodrošina projekta iesnieguma dokumentācijas sagatavošanas posmā.Atbilstoši **4.4. kritērijam** un **3.1. kritērijam** par Jaunā Eiropas “Bauhaus” principu ievērošanu paredzēts vērtēt, tai skaitā vides piekļūstamības risinājumus, līdz ar to ievērojot labo praksi, **projekta iesnieguma sagatavošanā** būtu pieaicināmi vides piekļūstamības eksperti.Aicinām pēc konsultācijas par piekļūstamības eksperta piesaisti vērsties L[atvijas Arhitektu savienībā](https://www.latarh.lv/vadiba-kontakti-rekviziti-logo).  |
| 4.12. | Vai projekta iesniedzējs var saņemt finansējumu, ja uz pieteikuma iesniegšanas brīdi pats projekta iesniedzējs atbilst grūtībās nonākuša (GNU) komersanta statusam, bet, ja šo nosacījumu vērtē uzņēmumu grupas līmenī, tad tas neatbilst GNU statusam? | Arī projekta iesniedzējs individuāli nedrīkst atbilst grūtībās nonākuša komersanta statusam. GNU statusu vērtē tikai tajos projektos, kuros paredzēts komercdarbības atbalsts. Ja gada pārskats uz projekta iesnieguma iesniegšanas dienu par iepriekšējo gadu nav pieejams, projekta iesniedzējs sagatavo operatīvo finanšu pārskatu par pēdējo pusgadu.  |
| 4.13. | Vai organizācijas attīstības stratēģija ir jāgatavo 3 gadu periodam? Projekta ilgtspēja ir jānodrošina vismaz 5 gadus.  | SAM MK noteikumu [33.8.](https://likumi.lv/ta/id/357376#p33) apakšpunkts nosaka, ka finansējuma saņēmējs un sadarbības partneris nodrošina projekta ietvaros sasniegto **rezultātu ilgtspēju vismaz piecus gadus** pēc noslēguma maksājuma veikšanas, līdz ar to organizācijas darbības stratēģijai ir jābūt spēkā vismaz piecus gadus pēc projekta īstenošanas noslēgšanās.Vienlaikus kvalitātes vērtēšanas kritērijs Nr.3.5. nosaka, ka projekta iesniedzēja vai sadarbības partnera, kas ir valsts iestāde, atvasināta publiska persona,  valsts kapitālsabiedrība vai pašvaldības kapitālsabiedrība, kuras pamatdarbība ir kultūras vai radošajā nozarē, izstrādātā organizācijas darbības stratēģija apliecina, ka projekta ietvaros **izveidotie pakalpojumi tiks nodrošināti mērķa grupai vismaz trīs gadus pēc projekta pabeigšanas.** |
| 4.14. | Vai projektā obligāti ir jābūt darbībām ar infrastruktūras objektiem (pārbūve/uzlabošana) jeb var būt kultūras pakalpojuma radīšana jau esošā kultūrvietā bez tās izmaiņām un radīto kultūras pakalpojumu nodršināšana maz aizsargātām iedzīvotāju grupām gan esošajā infrastruktūrā, gan citviet? | Ieguldījumi infrastruktūrā ir obligāti, jo SAM 4.3.2. tiek īstenots ar ERAF finansējumu.Atbilstoši SAM MK noteikumu [28.](https://likumi.lv/ta/id/357376#p28) punktam projekta iesniegumā plānotie infrastruktūras attīstības darbi ir pamatoti, ja tie nepieciešami, lai īstenotu organizācijas darbības stratēģijā plānotos kultūras pakalpojumus un veicinātu līdztiesību kultūras norišu vides piekļūstamībā. |
| 4.15. | Vai valsts iestādei ir jāiesniedz (jāpievieno) pārvaldošās ministrijas apliecinājums par to, ka tiks nodrošināts valsts budžeta līdzfinansējums 15 %? | Pārvaldošās ministrijas apliecinājums nav jāiesniedz.Skaidrojam, ka uz valsts pārvaldes iestādi attiecas MK noteikumu Nr. [205](https://likumi.lv/ta/id/341707-valsts-budzeta-lidzeklu-planosanas-kartiba-eiropas-savienibas-fondu-projektu-istenosanai-un-maksajumu-veiksanai-2021-2027)  [5.](https://likumi.lv/ta/id/341707#p5) punkts, kas nosaka, ka nozares ministrija par tās institucionālajā padotībā esošajiem finansējuma saņēmējiem sagatavo valsts budžeta līdzekļu pieprasījumu saskaņā ar normatīvajiem aktiem par kārtību, kādā veic gadskārtējā valsts budžeta likumā noteiktās apropriācijas izmaiņas, kā arī kārtību, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam un noteikumiem par budžeta pieprasījumu izstrādāšanas un iesniegšanas pamatprincipiem, ievērojot normatīvo aktu par attiecīgā specifiskā atbalsta mērķa īstenošanu. |
| 4.16. | Vai valsts iestādei ir jānodrošina 10% priekšfinansējums? | Uz valsts iestādi neattiecas SAM MK noteikumu [20.](https://likumi.lv/ta/id/357376#p20) punkts. |
| 4.17. | Ko nozīmē, ka nodibinājumam 95 % ? | Atbilstoši SAM MK noteikumu [20.](https://likumi.lv/ta/id/357376#p20) punktam avansu var izmaksāt vairākos maksājumos un avansa un starpposma maksājumu kopsumma biedrībai un nodibinājumam ir 95 % no projektam piešķirtā ERAF un valsts budžeta finansējuma kopsummas. |
| 4.18. | Esam valsts iestādes kapitālsabiedrība, ar kultūru nesaistītu pamatdarbību, taču mums ir struktūrvienība kas pilda ar kultūras popularizēšanu saistītas funkcijas. Kultūras darbības nav mums valsts deleģēto funkciju sarakstā. Vai mēs varam pretendēt uz valsts līdzfinansējumu 15%? Kā arī, vai varam oficiāli būt pretendentu sarakstā? (gribētos plašāku skaidrojumu) | SAM MK noteikumi nosaka, ka projekta iesniedzēja pamatdarbība ir kultūras vai radošajā nozarē.Valsts kapitālsabiedrībai valsts budžeta līdzfinansējums paredzams par valsts pārvaldes deleģēto uzdevumu izpildi – par valsts nekustamā īpašuma pārvaldību un valsts nekustamā īpašuma attīstības vadību vai deleģēto valsts pārvaldes uzdevumu kultūras jomā veikšanu atbilstoši līgumiem, kas noslēgti ar Kultūras ministriju par valsts pārvaldes uzdevumu deleģēšanu kultūras jomā un to finansēšanu.  |
| 4.19. | Ar kādiem dokumentiem ir jāpamato organizācijas dzīvotspēja 5 gadus pēc projekta pabeigšanas? Vai ir pieņemami, ka ilgtermiņā pamata nodrošinājums organizācijas dzīvotspējai ir biļešu ienākumi (ņemot vērā, ka plānotos citus ieņēmumu avotus, piemēram, citus projekta konkursus, nav iespējams 100% paredzēt)?  | Projekta iesnieguma sadaļā “Projekta rezultātu uzturēšana un ilgtspējas nodrošināšana” norāda visu nepieciešamo informāciju:1)norāda, kā projekta iesniedzējs un sadarbības partneris, ja tāds ir paredzēts, nodrošinās projekta īstenošanas rezultātā radīto vērtību uzturēšanu vismaz piecus gadus pēc projekta pabeigšanas (pēc noslēguma maksājuma saņemšanas);2) pamato pietiekamus finanšu resursus un administratīvos resursus projekta ietvaros radīto rezultātu uzturēšanai, kas demonstrē projekta iesniedzēja spēju nodrošināt projekta rezultātu uzturēšanu pēc projekta īstenošanas pabeigšanas;3) norāda, ka projekta ietvaros mērķgrupai izveidotie pakalpojumi tiks nodrošināti vismaz trīs gadus pēc projekta pabeigšanas (pēc noslēguma maksājuma saņemšanas), ja projekta iesniedzējs vai sadarbības partneris ir valsts iestāde, atvasināta publiska persona, valsts kapitālsabiedrība vai pašvaldības kapitālsabiedrība, kuras pamatdarbība ir kultūras vai radošajā nozarē;4) ja projektā plānots komercdarbības atbalsts, norāda, ka projekta iesniedzējs finansējuma saņēmējs – un sadarbības partneris ar komercdarbības atbalstu saistīto projekta dokumentāciju glabās 10 gadus, sākot no dienas, kad piešķirts komercdarbības atbalsts. Ja komercdarbības atbalstu sniedz saskaņā ar Regulas Nr. [651/2014](https://eur-lex.europa.eu/eli/reg/2014/651/oj/?locale=LV) 53. pantu, finansējuma saņēmējs – atbalsta saņēmējs – un sadarbības partneris nodrošinās, ka ar komercdarbības atbalstu saistīto projekta dokumentāciju glabās atbilstoši noteiktajam projekta dzīves ciklam. |
| 4.20. | Precizējums par plānošanas periodiem. 1. rezultātu ilgtspēju ir jānodrošina vismaz piecus gadus pēc noslēguma maksājuma veikšanas (MK noteikumi);
2. metodikā norādīts, ka mērķgrupai izveidotie pakalpojumi ir jānodrošina vismaz trīs gadus pēc projekta pabeigšanas (pēc noslēguma maksājuma saņemšanas). No minētajiem skaidrojumiem nav īsti skaidrs, uz ko attiecas 5 gadi un uz ko attiecas 3 gadi? Lūgums precizēt, pēc kādiem plānošanas/uzraudzības periodiem vadīties!
 | Atbilstoši SAM MK noteikumu [33.8.](https://likumi.lv/ta/id/357376#p33) apakšpunktam finansējuma saņēmējs nodrošina projekta ietvaros sasniegto rezultātu ilgtspēju vismaz piecus gadus pēc noslēguma maksājuma veikšanas. Nosacījumus attiecas uz visiem projekta iesniedzējiem/finansējuma saņēmējiem. Rezultātu uzturēšana nozīmē, piemēram, to, ka objekts, kurā veikti infrastruktūras darbi, saglabās savu kultūras funkciju, netiks mainītas īpašumtiesības un tas būs pieejams sabiedrībai.Savukārt, kritērijs Nr. 3.5. “Projekta iesniedzēja vai sadarbības partnera, kas ir **valsts iestāde, atvasināta publiska persona, valsts kapitālsabiedrība vai pašvaldības kapitālsabiedrība**, kuras pamatdarbība ir kultūras vai radošajā nozarē, izstrādātā organizācijas darbības stratēģija apliecina, ka projekta ietvaros izveidotie pakalpojumi tiks nodrošināti mērķa grupai vismaz trīs gadus pēc projekta pabeigšanas” paredz tieši kultūras pakalpojuma nodrošināšanu mērķa grupai vismaz trīs gadus pēc projekta pabeigšanas par projekta īstenotāja līdzekļiem.**Lūdzam pievērst uzmanību, ka kritērijs Nr. 3.5. neattiecas uz biedrību vai SIA!!!** |
| 4.21. | ⁠Kādā plānošanas periodā (tikai projekta realizācijas un uzraudzības laikā vai ilgāk) ir saistoši šie ierobežojumi/prasības SAM MK noteikumos: 44.2.1. no visiem kultūras jomā sniegto pakalpojumu saņēmējiem vai atbalstītā objekta apmeklētājiem gadā 85 procenti vai vairāk ir Latvijas iedzīvotāji; 44.2.2. īstenotie kultūras pasākumi pārsvarā notiek latviešu valodā; 44.2.3. objekts netiek plaši reklamēts ārpus Latvijas teritorijas, tai skaitā netiek veiktas starptautiskas mārketinga aktivitātes un citas darbības pārrobežu reklāmas jomā?  | SAM 4.3.2. ietvaros, lai noteiktu, vai projekta ietvaros tiek sniegts komercdarbības atbalsts, vispirms vērtē, vai projektam ir/nav saimniecisks raksturs. Projektam nav saimniecisks raksturs, ja pašu ieņēmumi atbalstītajā objektā ir 50 procenti vai mazāki par 50 procentiem no kultūras jomas pakalpojumu sniedzēja gada budžeta atbalstītajā objektā projekta pārskata periodā. **Ja projektam nav saimniecisks raksturs, projekta ietvaros sniegtais atbalsts nekvalificējas komercdarbības atbalstam un tālāka izvērtēšana nav jāveic**.Ja pašu ieņēmumi atbalstītajā objektā ir 50 procenti vai vairāk par 50 procentiem no kultūras jomas pakalpojumu sniedzēja gada budžeta atbalstītajā objektā projekta pārskata periodā, projektam **ir saimniecisks raksturs**. Ja projektam ir saimniecisks raksturs, sniegtais atbalsts joprojām **nekvalificējas kā komercdarbības atbalsts**, ja izpildās vismaz viens no šādiem kritērijiem:* no visiem kultūras jomā sniegto pakalpojumu saņēmējiem vai atbalstītā objekta apmeklētājiem gadā 85 procenti vai vairāk ir Latvijas iedzīvotāji;
* īstenotie kultūras pasākumi atbalstītajā objektā pārsvarā notiek latviešu valodā;
* objekts netiek plaši reklamēts ārpus Latvijas teritorijas, tai skaitā netiek veiktas starptautiskas mārketinga aktivitātes un citas darbības pārrobežu reklāmas jomā.

SAM MK noteikumu [44.](https://likumi.lv/ta/id/357376#p44) punktā ietvertie nosacījumi nav ne ierobežojumi, ne prasības, bet pazīmes, kas izslēdz projekta ietvaros komercdarbības atbalstu, turklāt, lai to izslēgtu, pietiek, ka projekts atbilst tikai vienam no minētajiem vietējas ietekmes kritērijiem. Ja projektā netiek konstatēts komercdarbības atbalsts, tas jāuzrauga visā projekta dzīves cikla laikā, kas **ieguldījumiem infrastruktūrā ir 15 gadus ilgs.** Attiecīgi atbilstoši SAM MK noteikumu [45.](https://likumi.lv/ta/id/357376#p45) punktā noteiktajam, projekta pārskata periodā finansējuma saņēmējs atbilstoši Kultūras ministrijas izstrādātajai komercdarbības atbalsta piemērošanas metodikai specifiskā atbalsta ietvaros reizi gadā līdz kārtējā gada 1. jūnijam iesniedz sadarbības iestādē informāciju, kas nepieciešama, lai izvērtētu, vai kultūras nozares projekts atbilst SAM MK noteikumu [44.1.](https://likumi.lv/ta/id/357376#p44) apakšpunktā minētajiem nosacījumiem.Vienlaikus skaidrojam, ka projekta ietvaros atbalstu var sniegt arī kā komercdarbības atbalstu, nodrošinot atbilstību Regulas Nr. [651/2014](http://eur-lex.europa.eu/eli/reg/2014/651/oj/?locale=LV)  53. panta prasībām.  |
| 4.22. | Vai trešo pušu veiktās komunikācijas darbības (piemēram, piedāvājuma iekļaušana pilsētas tūrisma materiālos, kas tiek izplatīti gan vietējiem, gan ārvalstu tūristiem) tiks uzskatīta par 44.2.3. punkta pārkāpumu?  | Skaidrojam, ka komunikācijas aktivitātes ir nevis pārkāpums, bet atbalstāmā darbība.Lūdzam skatīt atbildi uz jautājumu Nr. 4.21. |
| 4.23. | Lai nodrošinātu vērtēšanas kritērija Nr.3.1 izpildi, lūdzam skaidrot, kāda informācija, dokumentācija u.c. apliecinās, ka būvprojekta izstrādē ir iesaistītais arhitekts ar Bauhaus kompetenci un kādām prasībām jābūt iekļautām arhitekta atlases dokumentācijā, lai pamatotu tā Bauhaus kompetenci? | Jaunā Eiropas Bauhaus (NEB) pamatprincipi ir estētika, ilgtspēja un iekļaušana. Arhitekta izglītība Latvijā, un pēcdiploma izglītība sertificētiem arhitektiem nodrošina pilnvērtīgu zināšanu apguvi. Speciāli sertifikāti vai kursi šādu zināšanu apguvei nav nepieciešami. Taču, ne vienmēr publiskā iepirkumā šīs apbūvētajai videi būtiskās kvalitātes tiek uzsvērtas, un realizētas. Projektēšanas uzdevumā jābūt atsaucei uz NEB kritērijiem, un norādei, kur iegūt informāciju. 432 kontekstā ir pietiekami ar saiti uz CFLA lapu, kur sniegta visa informācija, un norādes uz papildu izziņas avotiem. Projektēšanas uzdevuma sagatavošanā, no Pasūtītāja puses jāpiesaista profesionāls vai sertificēts arhitekts, padomu var vaicāt pašvaldībā, Būvvaldē, vietējā kopienā, vai Latvijas Arhitektu savienībā (turpmāk- LAS).Izvēloties arhitektu biroju publiskā iepirkumā būvniecības dokumentācijas izstrādei, visieteicamākais ir metu konkurss, jo tad pasūtītājs var iegūt salīdzinoši vislabāko estētisko un funkcionālo ideju, izvēloties no vairākiem variantiem, un šādi vērtējot tikai kvalitātes kritērijus. Ja arhitektu izvēlas parastā iepirkuma kārtībā, tad ieteicamais kvalitātes kritēriju īpatsvars ir 70%, vairāk informācijas https://www.iub.gov.lv/lv/arhitekturas-un-eku-projektesanas-iepirkumi . Pēc praktiskās pieredzes, iesakām koncentrēties uz sadaļā 5.1. Arhitektūras risinājumu skices un koncepcijas, aprakstītiem kritērijiem, piešķirot tiem līdz 50%; un samazināt administratīvo slogu, vērtējot pārmērīgi daudz un detalizētus kvalifikācijas dokumentus. Pamatā sertificēta arhitekta kvalifikācijai jābūt ar vismaz vienu līdzvērtīgu objektu (ne mazāk kā 70% no plānotās platības), noteikti publiskā ēkā, ar pieredzi kultūrvēsturiskā mantojuma saglabāšanā, pieredzes var kombinēt; tās var būt arī no privātā sektora. Ņemot vērā iepirkumu jautājumu sarežģītību, iesakām par kritērijiem konsultēties LAS. |
| 1. **Vērtēšana un lēmumu pieņemšana**
 |
|  |  |  |